ग्रीन कार्ड के लिए अप्लाई करना (Applying for a Green Card) इमिग्रेंट वीजा के लिए अप्लाई करना (Applying for an Immigrant Visa) यूएस का नागरिक बनना (Becoming a US Citizen)
अगर आप एक नॉन-इमिग्रेंट वीजा के साथ यूएस में हैं और आपको स्थायी निवासी बनना है, तो फिर अगर आप मौजूदा केटेगरीज में से किसी एक केटेगरी के अंदर आते हैं, तो आप "एडजस्टमेंट ऑफ स्टेटस (adjustment of status)" के लिए अप्लाई कर सकते हैं। परमानेंट रेसिडेंसी आमतौर पर उन लोगों के लिए उपलब्ध होती है, जिनका ऐसा कोई फैमिली रिलेटिव है, जिसके पास में यूएस सिटीजनशिप भी है या फिर वो लोग, जिन्हें यूएस में एक स्थायी फुल-टाइम एम्पलॉयमेंट मिला है।  उदाहरण के लिए, अगर आप स्टूडेंट वीजा पर यूएस आए हैं और बाद में आपको आपकी यूनिवर्सिटी के द्वारा एक प्रोफेसर के तौर पर हायर कर लिया जाता है, तो फिर आप यूनिवर्सिटी को स्पोन्सर की तरह इस्तेमाल करके, एक एम्पलॉयमेंट-बेस्ड ग्रीन कार्ड के लिए अप्लाई कर सकते हैं। ग्रीन कार्ड्स उन लोगों को भी दिया जाता है, जो वहाँ पर एक नॉन-इमिग्रेंट वीजा पर आए हैं, और उन्हें यूएस में ही किसी से प्यार हो गया है और उन्होने शादी करने का फैसला कर लिया है। सारी उपलब्ध केटेगरीज USCIS वेबसाइट पर मौजूद होती हैं। एप्लिकेशन प्रोसेस शुरू करने के पहले, एक बार किसी एक इमिग्रेशन अटॉर्नी से सलाह लेना भी अच्छा रहता है। वो आपको कुछ सलाह दे सकते हैं और प्रोसेस में आगे बढ़ने के लिए आपकी मदद भी कर सकते हैं। अगर आप यूएस के अंदर से ही ग्रीन कार्ड के लिए अप्लाई कर रहे हैं, तो फिर आपको Form I-485, एप्लिकेशन टू रजिस्टर परमानेंट रेसिडेंसी (Application to Register Permanent Residence) या एडजस्ट स्टेटस (Adjust Status) भरना होगा। फॉर्म में आपके बारे में, वहाँ पर परमानेंट रेसिडेंसी पाने की वजह के बारे में आपकी पढ़ाई, काम और क्रिमिनल हिस्ट्री के बारे में सवाल पूछे जाएँगे। आप  https://www.uscis.gov/i-485 पर जाकर, एप्लिकेशन की कॉपी और उसे भरने के इन्सट्रक्शन्स को डाउनलोड कर सकते हैं। स्थायी निवासी बनने के लिए आपके एप्लिकेशन पर दिए हुए लगभग हर एक स्टेटमेंट को ऑफ़िशियल डॉक्यूमेंट्स के द्वारा सपोर्ट किया जाना चाहिए। आपको किस तरह के डॉक्यूमेंट्स की जरूरत होगी, ये पूरी तरह से आपकी एप्लिकेशन केटेगरी के ऊपर निर्भर करेगा।  अगर आपने किसी यूएस सिटीजन से शादी की है और उसी आधार पर अपने स्टेटस में एडजस्टमेंट की तलाश कर रहे हैं, तो फिर आपको आपके मैरिज सर्टिफिकेट की एक सर्टिफाइड कॉपी देना होगी। अगर आप यूएस में एक फुल-टाइम जॉब की वजह से स्टेटस में एडजस्टमेंट की तलाश कर रहे हैं, तो आपको आपके एम्पलॉयमेंट को साबित करने वाले डॉक्यूमेंट्स देने की जरूरत होगी। आमतौर पर इसमें आपके मैनेजर या सुपरवाइजर से आपके एम्पलॉयमेंट के लिए मिला एक लेटर शामिल होता है। आपके एप्लिकेशन की केटेगरी के अनुसार, आपको फाइनेंशियल डॉक्यूमेंट, जिसमें आपके हाल ही के टैक्स रिटर्न की कॉपी शामिल है, की भी जरूरत पड़ सकती है। जब आपका एप्लिकेशन पूरा हो जाए और आप सारे जरूरी डॉक्यूमेंट्स को इकट्ठा कर लें, फिर उन्हें अपनी एप्लिकेशन फीस के साथ, आगे की प्रोसेस के लिए USCIS लॉकबॉक्स को मेल कर दें। किसी भी चीज को मेल करने के पहले, उसकी एक कॉपी बनाकर रख लेना एक अच्छा विचार होता है। आप आपके एप्लिकेशन और सपोर्टिंग डॉक्यूमेंट्स को किस एड्रेस पर भेजेंगे, ये आपके एलीजिबिलिटी क्रायटेरिया पर निर्भर करेगा। https://www.uscis.gov/i-485-एड्रेसेस पर जाकर, आपके लिए उचित एड्रेस की तलाश करें। USCIS आपकी पहचान को वेरिफ़ाई करने के लिए बायोमेट्रिक्स का इस्तेमाल करती है। जब आपका एप्लीकेशन मिलता है, तब USCIS आपको आपकी अपोइंटमेंट की डेट, टाइम और लोकेशन के साथ एक नोटिस भेजेगी। बायोमेट्रिक्स अपोइंटमेंट्स आपके करीबी एप्लिकेशन सपोर्ट सेंटर (Application Support Center/ASC) में शेड्यूल की जाती हैं। इस अपोइंटमेंट के दौरान, आपके फिंगरप्रिंट और फोटोग्राफ लिए जाएँगे। इसके साथ ही आप से आपके एप्लिकेशन पर दी हुई सभी इन्फोर्मेशन के पूरे और सही होने की पुष्टि करते हुए एक स्वीकृति (acknowledgment) के ऊपर हस्ताक्षर भी कराए जाएँगे। कई मामलों में, स्टेटस में एडजस्टमेंट के लिए – खासतौर पर, अगर आपने अभी हाल ही में एक नॉन-इमिग्रेंट वीजा के लिए इंटरव्यू दिया है, USCIS के साथ इंटरव्यू की जरूरत नहीं होती है।  इंटरव्यू के दौरान, एक USCIS एजेंट आप से आपके एप्लिकेशन के बारे में और साथ ही परमानेंट रेसिडेंसी के लिए अप्लाई करने के पीछे की वजह के बारे में आप से सवाल पूछेगा। उनके सवालों को पूरी तरह से और सच्चाई के साथ जवाब दें। अगर आपको कुछ समझ नहीं आता है या आपको जवाब नहीं मालूम है, तो उनसे उसके बारे में समझाने का कहें या फिर सही जवाब पाने के लिए समय की मांग करें। अगर आप किसी यूएस सिटीजन से शादी करने की वजह से परमानेंट रेसिडेंसी के लिए अप्लाई कर रहे हैं, तो आपके पति/पत्नि को भी आपके साथ में इंटरव्यू अटेंड करना होगा। USCIS एजेंट आप-दोनों का अलग से इंटरव्यू लेगा। आमतौर पर, USCIS आपको पहले तो एक लिखा हुआ नोटिस भेजेगी। अगर आपका एप्लिकेशन अप्रूव हो जाता है, तो फिर आपको डिसीजन नोटिस मिलने के कुछ ही हफ्तों के बाद आपको आपका ग्रीन कार्ड भी मिल जाएगा। अगर आपका एप्लिकेशन स्वीकार नहीं किया जाता है, तो नोटिस में उसे अस्वीकार करने के पीछे की वजह और आप उस फैसले के लिए अपील कर सकते हैं या नहीं, भी दिया गया होगा। अस्वीकार किए जाने के ज़्यादातर कारणों के लिए अपील नहीं की जा सकती है। हालांकि, आप पुनर्विचार के लिए (अपने आवेदन को एक अलग USCIS एजेंट द्वारा पुनर्विचार करने के लिए) एक याचिका या फिर मामले को दोबारा खोलने (अगर आप कुछ और सपोर्टिंग डॉक्यूमेंट्स या इन्फोर्मेशन सब्मिट करना चाहते हैं) की याचिका जरूर दाखिल कर सकते हैं। अगर आप अभी यूएस से बाहर हैं और यूएस के एक स्थायी निवासी बनना चाहते हैं, तो सबसे पहले आपको एक इमिग्रेंट वीजा पाना होगा। इमिग्रेंट वीजा की भी कई केटेगरीज हैं, जिसके लिए एक एप्लिकेशन फॉर्म और उसके सपोर्टिंग डॉक्यूमेंट्स की जरूरत पड़ती है।  यूएस, केटेगरी के अनुसार वीजा को प्राथमिकता देता है। सबसे ज्यादा प्राथमिकता उन इमिग्रेंट्स को दी जाती है, जिनकी यूएस में पहले से एक फैमिली हो, फिर चाहे वो एक यूएस सिटीजन्स हों या फिर परमानेंट रेसिडेंट्स। दूसरी ज्यादा प्राथमिकता उन इमिग्रेंट्स को दी जाती है, जो पहले से ही यूएस में काम कर रहे हैं। आप चाहें तो दूसरी केटेगरी में भी वीजा के लिए अप्लाई कर सकते हैं, जैसे कि एक असायलम (asylum) वीजा। ये वीजा काफी सीमित होते हैं। इसके अलावा, उपलब्ध वीजा की संख्या आपके वर्तमान देश के ऊपर भी निर्भर कर सकती है। इन केटेगरी के वीजा की वेट लिस्ट कभी-कभी सालों लंबी तक चली जाती है। अगर आप एक इमिग्रेंट वीजा के लिए अप्लाई करना चाहते हैं, तो फिर आपको एक यूएस सिटीजन की जरूरत होगी, जो आपको स्पोन्सर कर सके। अगर आप फैमिली वीजा केटेगरी के अंतर्गत अप्लाई कर रहे हैं, तो वो इंसान आपका एक फैमिली मेम्बर होगा, जो एक यूएस सिटीजन है। एम्पलॉयमेंट-बेस्ड केटेगरी के लिए, आमतौर पर आपके एम्पलॉयर ही आपके स्पोन्सर होंगे।  अगर आपको एक फैमिली मेम्बर के द्वारा स्पोन्सर किया जा रहा है, तो उन्हें 18 की उम्र से बड़ा एक यूएस सिटीजन होना चाहिए। अगर आपको स्पोन्सर कर रहे इंसान ने इसके पहले कभी किसी इमिग्रेंट को स्पोन्सर नहीं किया है, तो फिर आप दोनों को प्रोसेस को पढ़ने और उसमें क्या-क्या शामिल होगा, इसे समझने के लिए थोड़ा सा समय लेने की जरूरत पड़ सकती है। एक अटॉर्नी या लॉयर, जिसे इमिग्रेशन लॉ में माहिर है, वो इन सब में आपकी मदद कर सकता है। इसके अलावा ऐसे कुछ नॉन-प्रॉफ़िट ओर्गेनाइजेशन भी हैं, जो इमिग्रेंट्स की मदद करते हैं। आपके स्पोन्सर के द्वारा भरे जाने वाले जरूरी फॉर्म्स और फ़ाइल यूएस सिटीजनशिप एंड इमिग्रेशन सर्विसेस (US Citizenship and Immigration Services/USCIS) वेबसाइट पर उपलब्ध हैं। इन फॉर्म्स में उन्हें पूरा करने और उन्हें USCIS पर सब्मिट करने के इन्सट्रक्शन्स होते हैं। अगर आपको किसी एक फैमिली मेम्बर के द्वारा स्पोन्सर किया जा रहा है, तो फिर वो Form I-130, पेटीशन फॉर एलियन रेलेटिव (Petition for Alien Relative) फ़ाइल करेंगे। अगर आप आपके एम्पलॉयर के द्वारा स्पोन्सर किए जा रहे हैं, तो फिर वो Form I-140, पेटीशन फॉर एलियन वर्कर (Petition for Alien Worker) फ़ाइल करेंगे। अगर पेटीशन अप्रूव हो गई होगी, तो फिर USCIS उसे आगे की प्रोसेस के लिए NVC को भेज देगी। NVC आपका वीजा एप्लिकेशन, फीस और सपोर्टिंग डॉक्यूमेंटेशन कलेक्ट करेगा। क्योंकि हर साल हर एक केटेगरी के लिए केवल कुछ सीमित वीजा ही उपलब्ध होते हैं, इसलिए इसलिए आपको NVC से कुछ आने में कई महीने या सालों तक का समय भी लग सकता है।  NVC नोटिफिकेशन में इमिग्रेशन वीजा के लिए अप्लाई करने के अगले स्टेप्स के इन्सट्रक्शन्स शामिल होंगे। उन नोटिफिकेशन्स को सावधानी के साथ पढ़ लें और अगर आपको उन्हें समझने में कुछ भी मुश्किल हो, तो किसी एक इमिग्रेशन लॉयर से या नॉन-प्रॉफ़िट एजेंसी से मदद लें। इन्सट्रक्शन्स को फॉलो नहीं करने की वजह से शायद उसकी प्रोसेसिंग में देर हो सकती है या फिर शायद आपका एप्लिकेशन रिजेक्ट भी हो सकता है। इस दौरान, आप एक ऐसे एजेंट चुन सकते हैं, जो आपकी ओर से NVC कम्यूनिकेशन को ले सके। ये करना उस समय और भी जरूरी होता है, जब आप ज़्यादातर मूव होते रहते हैं या फिर आपके पास में कोई स्थायी परमानेंट एड्रेस नहीं है। आप अपने खुद के एजेंट के रूप में भी काम कर सकते हैं। इमिग्रेशन वीजा के लिए एप्लिकेशन बहुत डिटेल्स और थोड़ा लंबा भी होता है। आपके द्वारा आपके एप्लिकेशन पर दी हुई ज़्यादातर इन्फोर्मेशन को ऑफिशियल डॉक्यूमेंटेशन के साथ सपोर्ट करना चाहिए। जब आप आपका एप्लिकेशन कंप्लीट कर लें और जरूरी डॉक्यूमेंट्स इकट्ठे कर लें, फिर उस पूरे पैकेज को NVC को भेज दें।  अपने एप्लिकेशन और डॉक्यूमेंटेशन को सब्मिट करने के पहले, एक बार उसे एक इमिग्रेशन लॉयर से चेक करा लेना भी एक अच्छा विचार होता है। आपको शायद Rs.70,000 (1,000 यूएस डॉलर) तक की फीस भी देना पड़ सकती है। अगर आपका एप्लिकेशन स्वीकार नहीं किया जाता है, तो उसके बाद आपको आपके पैसे वापस नहीं मिलेंगे और आपको इस प्रोसेस को वापस शुरू से शुरू करना पड़ेगा। कुछ देशों में, आप आपके फॉर्म, फीस और डॉक्यूमेंट्स को सब्मिट करने के लिए, उन्हें मेल करने की बजाय एक काउन्सलर इलेक्ट्रॉनिक एप्लिकेशन सेंटर (Consular Electronic Application Center/CEAC) का इस्तेमाल करेंगे। ये प्रोसेस कहीं ज्यादा सुरक्षित होती है और इसमें समय भी बचता है। आप से वहाँ के लोगों के स्वास्थ्य के लिए कोई किसी तरह खतरा तो नहीं हैं, इसे जानने के लिए USCIS को आपके एक मेडिकल टेस्ट की जरूरत होगी। आपको जरूरी वैक्सनैशन और किसी फैलने वाले बीमारी के लिए स्क्रीन किया जाएगा।  डॉक्टर को Form I-693 पूरा करना होगा, जिसे वो एक एन्वलोप में सील करेंगे। उसे एन्वलोप से बाहर मत निकालें। आपको आपके इंटरव्यू वाले दिन उस सील किए हुए एन्वलोप को काउंसलर ऑफिस में देना होगा। ये मेडिकल एक्जामिनेशन 6 महीने के लिए वैलिड होता है। आपका इंटरव्यू आमतौर पर यूएस एम्बेसी (दूतावास) में या फिर आप आपके देश में जहां भी रहते हैं, वहाँ से सबसे निकतम कान्सलेट में होगा।  इंटरव्यू के दौरान, ऑफिसर आपके सपोर्टिंग डॉक्यूमेंटेशन को रिव्यू करेगा और आप से आपके एप्लिकेशन के बारे में सवाल पूछेगा। अगर आप किसी फैमिली मेम्बर के साथ अप्लाई कर रहे हैं, तो शायद उन्हें भी आपके साथ में इंटरव्यू अटेंड करना होगा। अगर आपका वीजा अप्रूव हो गया होगा, तो आपको इंटरव्यू के आखिर में इसका पता चल जाएगा। अगर काउन्सलर ऑफिसर को आपका वीजा अप्रूव करने के पहले कुछ और एक्सट्रा डॉक्यूमेंट्स या इन्फोर्मेशन की जरूरत होगी, तो वो आपको इसके बारे में बता देंगे। जितना जल्दी हो सके, उतना जल्दी उन तक वो डॉक्यूमेंट्स पहुंचा दें। काउन्सलर ऑफिसर आपके वीजा एप्लिकेशन को अस्वीकार कर सकता है। आमतौर पर इस तरह से अस्वीकृति के लिए किसी तरह की अपील नहीं की जा सकती है। आप आपके एप्लिकेशन को किसी दूसरे ऑफिसर की तरफ से उस पर फिर से विचार करने के लिए कह सकते हैं। इसके लिए एक और दूसरे इंटरव्यू की जरूरत होगी। आपके इंटरव्यू के कुछ ही दिनों के अंदर, आपका इमिग्रेंट वीजा उपलब्ध होगा। आप उसे एम्बेसी से या काउन्सलर ऑफिस से, आपके पासपोर्ट के साथ ले सकते हैं। आपको आपके वीजा के एक्सपायर होने के पहले, जिसमें आमतौर से 6 महीने (आपका मेडिकल एक्जामिनेशन 6 महीने के लिए वैलिड रहता है, तो उसे भी ध्यान में रखें) का समय लगता है, यूएस ट्रेवल करना चाहिए। आपको एंट्री के साथ यूएस कस्टम ऑफिशियल्स को देने के लिए एक सील किया हुआ पैकेट भी मिलेगा। इस सील किए पैकेट को खोले नहीं। इसके पहले कि आप एक यूएस सिटीजन बनने के काबिल बनें, आपको उस देश में 5 सालों तक एक परमानेंट रेसिडेंट की तरह रहा होगा। अगर आपकी शादी किसी यूएस सिटीजन के साथ में हुई है या फिर मिलिट्री सर्विस जैसे किसी विशेष मामले में, ये समय 3 सालों तक कम हो सकता है।  आपकी रेसिडेंसी को लगातार रहना चाहिए, नहीं तो ये समय बार-बार फिर से शुरू होता रहेगा। वैसे तो कभी-कभी देश से बाहर जाकर घूमने में कोई बुराई नहीं है, लेकिन आपके लिए यूएस में कम से कम 30 महीने तक लगातार रहना जरूरी होता है। जब आप एक स्थायी निवासी हों, तब सभी लागू कानूनों और स्थानीय अध्यादेशों का पालन करने का ध्यान रखें। इसमें किसी भी तरह का उल्लंघन आपके लिए एक नागरिक बनना ज्यादा कठिन बना सकता है। यूएस में अपेक्षित अवधि तक रह लेने के बाद, आप यूएस का सिटीजन बनने के लिए अप्लाई कर सकते हैं। USCIS की वेबसाइट पर एप्लिकेशन N-400, उपलब्ध है।  ग्रीन कार्ड होल्डर होने के नाते, आप यूएस में स्थायी रूप से रहने के अधिकारी बन जाते हैं। हालांकि, अगर आप स्वाभाविक नागरिक बन जाते हैं, तो आपके पास में वोट देने का अधिकार और वहाँ की सरकार के द्वारा सोशल सिक्योरिटी जैसे लाभ उठाने का अधिकार भी आ जाता है। एप्लिकेशन को पूरा और एकदम सही भरें: आपके जवाबों के साथ में ईमानदार रहें, फिर चाहे आपको ऐसा ही क्यों न लग रहा हो, कि आपके सच से शायद आपके नागरिक बनने के चांस को नुकसान पहुँच सकता है। इसके पहले कि आप एप्लिकेशन प्रोसेस की शुरुआत करें, USCIS आपको स्वाभाविक नागरिक बनने की गाइड (Guide to Naturalization) को पढ़ने की सलाह देगी आप इस गाइड को https://www.uscis.gov/sites/default/files/files/article/M-476.pdf से डाउनलोड कर सकते हैं। जब आप आपका एप्लिकेशन पूरा कर लें और सारे जरूरी डॉक्यूमेंट्स को इकट्ठा कर लें, फिर उसे प्रोसेसिंग के लिए, फीस के साथ USCIS लॉकबॉक्स को मेल कर दें। स्वाभाविक नागरिक बनने की गाइड लॉकबॉक्स फ़ैसिलिटी के लिए एड्रेस भी प्रोवाइड करती है। आमतौर पर, आपके लिए ये एड्रेस इस बात पर निर्भर करता है कि आप यूएस में या इसके किस क्षेत्र में अभी रह रहे हैं। आपके एप्लिकेशन के आगे बढ़ने के बाद, आपको आपके इंटरव्यू की डेट, टाइम और लोकेशन के साथ एक नोटिस मिलेगा। इंटरव्यू में आमतौर पर आपके एप्लिकेशन के बारे में, साथ ही आपके बैकग्राउंड, आपके केरेक्टर और आपके अटेचमेंट्स के बारे में और साथ ही यूएस और यूएस के संविधान के लिए ईमानदारी के सवाल शामिल होते हैं। आपके इंटरव्यू दे रहे होने के दौरान, आपको एक शपथ के अधीन माना जाता है। अगर USCIS एजेंट आपको किसी भी बारे में झूठ बोलता हुआ पकड़ लेते हैं, तो वो फौरन आपके इंटरव्यू को रोक सकते हैं और आपके एप्लिकेशन को रिजेक्ट कर सकते हैं। सिटीजनशिप टेस्ट में एक इंग्लिश टेस्ट और एक सिविक्स टेस्ट शामिल होता है। टेस्ट के इंग्लिश पोर्शन के लिए, आपको इंग्लिश में दिए सारे सवालों को पढ़ना, लिखना और जवाब देते आना चाहिए। सिविक्स टेस्ट में यूएस की गवर्नमेंट और हिस्ट्री के बारे में 10 सवाल होंगे। आपको कम से कम 6 सवालों का सही जवाब देना होगा।  सिविक्स के ऐसे 100 मुमकिन सवाल हैं, जो आप से पूछे जा सकते हैं। अगर आप पढ़ना चाहते हैं, तो आप USCIS की वेबसाइट से उन सवालों की कॉपी डाउनलोड कर सकते हैं। आप चाहें तो तैयारी के लिए एक कोर्स कर सकते हैं या फिर एक गाइड भी पढ़ सकते हैं। ये रिसोर्स पब्लिक लाइब्रेरीज में एकदम मुफ्त में उपलब्ध होते हैं। आपके पास मौजूद यूनिवर्सिटीज और नॉन-प्रॉफ़िट ऑर्गेनाइजेशन भी टेस्ट की तैयारी करने के लिए आपको एकदम मुफ्त रिसोर्सेज उपलब्ध करा सकते हैं। अगर आप सिटीजनशिप टेस्ट पास कर लेते हैं, तो आपको नेचुरलाइजेशन सेरेमनी अटेंड करने के लिए और देशभक्ति की शपथ लेने के लिए बुलाया जाएगा। जब तक आप शपथ नहीं ले लेते, तब तक आपको एक ऑफ़िशियल यूएस सिटीजन नहीं माना जाएगा। नेचुरलाइजेशन सेरेमनी कई नए सिटीजन्स के लिए एक महत्वपूर्ण अवसर होता है। हालांकि, अगर आप किसी वजह से उसे अटेंड नहीं कर पाते हैं, तो आपके पास में शपथग्रहण करने के और भी दूसरे विकल्प रहेंगे। अगर आप ऐसा चुनते हैं, तो आप आपके टेस्ट के आखिर में भी शपथ ले सकते हैं।
पता करें कि आप ग्रीन कार्ड के लिए योग्य हैं: परमानेंट रेसिडेंसी के लिए एप्लिकेशन को पूरा करें: आपके एप्लिकेशन को सपोर्ट करने के लिए डॉक्यूमेंट्स इकट्ठे कर लें: अपने एप्लिकेशन को USCIS के साथ फ़ाइल करें: अपने बायोमेट्रिक सर्विस अपोइंटमेंट के लिए जाएँ: अगर जरूरत हो, तो USCIS के साथ अपना इंटरव्यू अटेंड करें: आपके एप्लिकेशन के फैसले को पाएँ: अपने वीजा की सही केटेगरी की पहचान करें: किसी को चुनें, जो आपके वीजा एप्लिकेशन को स्पोन्सर कर सके: आपके स्पोन्सर को आपकी तरफ से पेटीशन (petition) या याचिका जमा करने दें: नेशनल वीजा सेंटर (NVC) से नोटिफिकेशन आने का इंतज़ार करें: अपना एप्लिकेशन, फीस और डॉक्यूमेंट्स NVC को सब्मिट कर दें: मेडिकल एक्जामिनेशन करा लें: काउंसलर ऑफिसर के साथ अपना इंटरव्यू अटेंड करें: अपने इमिग्रेंट वीजा के साथ यूएस की यात्रा करें: यूएस में एक कानून के मुताबिक परमानेंट रेसिडेंट की तरह रहें: स्वाभाविक नागरिक बनने (naturalization) के लिए एप्लिकेशन को पूरा करें: अपने एप्लिकेशन को USCIS को सब्मिट करें: एक USCIS एजेंट के साथ में अपना सिटीजनशिप इंटरव्यू अटेंड करें: यूएस सिटीजनशिप टेस्ट लें: अपनी नेचुरलाइजेशन सेरेमनी अटेंड करें:
https://www.wikihow.com/Immigrate-Into-the-United-States-Permanently https://www.wikihow.com/Immigrate-Into-the-United-States-Permanently https://www.wikihow.com/Immigrate-Into-the-United-States-Permanently
Applying for a Green Card Applying for an Immigrant Visa Becoming a US Citizen